อุตลุด ไล่ฟ้องคดีหมิ่นเบื้องสูง ช่อ อนาคตใหม่ พล.อ.ปรีชาและภรรยา ถึงเพจ มาร์ค พิทบูล
ไล่ฟ้องหมิ่นประมาทกษัตริย์กันอุตลุดตั้งแต่กลุ่มฅนไทยผู้รักชาติฟ้องเอาผิด ช่อ อนาคตใหม่ ทนายปกป้องความยุติธรรมและพระพุทธศาสนา ฟ้องเอาผิด พล.อ.ปรีชาและภรรยา ชี้มีภาพลักษณะเลียนแบบเชื้อพระวงศ์จนถึงรอง ผบก.จเรตำรวจ แจ้งจับเพจ มาร์ค พิทบูลชี้ปล่อยลูกเพจโพสต์แสดงความเห็นหมิ่นฯ13 มิ.ย.2562 หลังจากวันนี้มีข่าวที่กองบังคับการปราบปรามการกระทำความผิด เกี่ยวกับอาชญากรรมทางเทคโนโลยี (บก.ปอท.)เตชะ ทับทองพร้อม ซินเธีย เอี่ยมสะอาด ไฮโซแกนนำกลุ่มฅนไทยผู้รักชาติ เขาร้องทุกข์ให้ดำเนินคดี กับ พรรณิการ์ วานิช โฆษกพรรคอนาคตใหม่ (อนค.) หลังปรากฏภาพสวมครุยในวันรับปริญญาในเฟสบุ๊คกระทำกริยาที่หลายฝ่ายมองว่าไม่บังควร หมิ่นเบื้องสูง และวานนี้ ปอท. เผยว่ายังไม่มีผู้มาแจ้งความดำเนินคดีมาตรา 112 กับพรรณิการ์ นั้นวันเดียวกัน ที่บก.ปอท.เบญจรัตน์ มีเทียน ทนายปกป้องความยุติธรรมและพระพุทธศาสนา เข้าพบพนักงานสอบสวน บก.ปอท.เพื่อขอให้ตรวจสอบบุคคล 2 ราย ที่มีภาพปรากฎตามสื่อต่างๆ ในลักษณะเลียนแบบเชื้อพระวงศ์ รวมถึงตรวจสอบการใช้ถ้อยคำของผู้คนในโลกโซเชียลว่าเข้าข่ายหมิ่นเบื้องสูงหรือไม่เบญจรัตน์ กล่าวว่า ตามที่มีภาพของบุคคลทั้งสอง ซึ่งมีนามสกุลเดียวกันกับ พล.อ.ประยุทธ์ จันทร์โอชา นายกรัฐมนตรี ในลักษณะเลียนแบบที่ไม่เหมาะสม จนคนทั่วไปที่ไม่ทราบ อาจเข้าใจผิดว่าเป็นเชื้อพระวงศ์หรือไม่ จึงต้องการเรียกร้องความยุติธรรมให้ใช้กฎหมายอย่างเท่าเทียมกันไม่ว่าบุคคลนั้นจะเป็นใคร โดยจะขอให้เจ้าหน้าที่ตำรวจ ตรวจสอบภาพสองบุคคลดังกล่าวว่าเข้าข่ายความผิดใด รวมถึงบุคคลในทวิตเตอร์ที่ใช้ถ้อยคำไม่เหมาะสมว่าเข้าข่ายหมิ่นเบื้องสูงหรือไม่ ก่อนพิจารณาดำเนินคดีตามกฎหมายที่เกี่ยวข้องต่อไปทั้งนี้ ภาพบุคคลดังกล่าวคือ ผ่องพรรณ จันทร์โอชา ภริยา พล.อ.ปรีชา จันทร์โอชา อดีตปลัดกระทรวงกลาโหม น้องชาย พล.อ.ประยุทธ์นอกจากนี้เบญจรัตน์ได้นำมายื่นให้เจ้าหน้าที่ตำรวจพิจารณานั้นมีจำนวนมาก โดยหนึ่งในนั้นพบว่ามีข้อความจากเฟสบุ๊ค ของเอิน กัลยกร อดีตนักร้องนักแสดงชื่อดัง และเสรี วงษ์มณฑา นักวิชาการด้านสื่อสารมวลชนและการตลาด รวมอยู่ด้วยรวมทั้งที่เดียวกันคือ บก.ปอท. วันนี้ ยังมี พ.ต.อ.สรรค์พิสิฐแย้มเกษรรองผบก.กองตรวจราชการ5สำนักงานจเรตำรวจ(จต.)เดินทางเข้าพบร.ต.อ.เครือณรงค์ขมิ้นเครือรองสว.(สอบสวน)กก.3บก.ปอท.ขอให้มีการตรวจสอบเฟสบุ๊คของณัชพลสุพัฒนะชื่อ Pitbullzoneที่มีการเผยแพร่ข้อความหมิ่นเหม่อาจเข้าข่ายหมิ่นเบื้องสูง โดยพ.ต.อ.สรรค์พิสิฐกล่าวว่าเมื่อคืนวันที่ 12มิ.ย.เวลาประมาณ 23.49น.ณัชพลสุพัฒนะหรือ มาร์คพิทบูลได้มีการโพสต์ข้อความในเฟสบุ๊คชื่อ Pitbullzoneซึ่งเปิดเป็นสาธารณะให้มีประชาชนทั่วไปเข้าแสดงความคิดเห็น ได้พบว่ามีการแสดงข้อความการโพสต์ภาพการสนทนาว่าถึงลบออกก็ไม่ทันแล้วว่ะมีคนแค็ปจอไว้หมดแล้วซึ่งเมื่อตนอ่านแล้วมีความเห็นว่าเป็นการกระทำที่ไม่บังควรพ.ต.อ.สรรค์พิสิฐ กล่าวต่อว่า การเขียนดังกล่าวพาดพิงดูหมิ่นเบื้องสูงอย่างชัดเจนตามประมวลกฏหมายอาญามาตรา112 ซึ่งนายณัชพลไม่มีท่าทีที่จะเป็นการว่ากล่าวตักเตือนห้ามปราบหรือลบโพสต์ข้อความซึ่งสามารถลบหรือปิดกั้นได้ ตนเห็นว่าการกระทำของนายณัชพลหรือมาร์ค พิทบูลซึ่งเป็นผู้ที่มีผู้ใช้เฟสบุ๊คต่างๆจำนวนมากติดตามที่เรียกว่าเป็นเนตไอดอลทางสังคมออนไลน์ กลับปล่อยให้มีผู้แสดงความคิดเห็นจาบจ้วงล่วงเกินสถาบัน เพียงเพื่อต้องการได้กระแสยอดผู้ติดตามจำนวนมากๆ อย่างไม่มีการพิจารณาความเหมาะสม ทำให้อาจจะเกิดความเสียหายต่อไปเห็นควรให้ทางบก.ปอท.พิจารณาดำเนินการตามกฏหมาย และให้มีการเสนอเพื่อปิดเพซบุ๊กpitbullzone ของมาร์คพิทบูลไม่ให้มีการแสดงความคิดเห็นที่ไม่เหมาะสมต่อไปอีกด้วยที่มา : และ
ไล่ฟ้องหมิ่นประมาทกษัตริย์กันอุตลุดตั้งแต่ กลุ่มฅนไทยผู้รักชาติ ฟ้องเอาผิด ช่อ อนาคตใหม่ ทนายปกป้องความยุติธรรมและพระพุทธศาสนา ฟ้องเอาผิด พล.อ.ปรีชาและภรรยา ชี้มีภาพลักษณะเลียนแบบเชื้อพระวงศ์
พรรณิการ์ วานิช,กลุ่มฅนไทยผู้รักชาติ,ม.112,เบญจรัตน์ มีเทียน,ผ่องพรรณ จันทร์โอชา,ปรีชา จันทร์โอชา,เฟสบุ๊คแฟนเพจ,มาร์ค พิทบูล